**Contract de lucrări**

 **Nr. ........../.....................**

În temeiul Legii 98 din 19 mai 2016 privind achizitiile publice si al Hotararii nr. 395 din 2 iunie 2016 pentru aprobarea Normelor metodologice de aplicare a prevederilor referitoare la atribuirea contractului de achizitie publica / acordului cadru din Legea nr. 98 din 19 mai 2016 privind achizitiile publice, s-a încheiat prezentul contract de lucrari, **intre**

**SPITALUL DE PSIHIATRIE TULGHES** adresa com. Tulghes, nr. 342, jud. Harghita telefon/fax 0266-338088, 338189/0266-338033 – Secretariat, CUI 4367728, cont trezorerie RO21TREZ24F660601710300, deschis la TREZORERIA TOPLITA, , reprezentata prin Manager – ec. CSIBI VERONICA si Director Financiar Contabil, ec. BUSTIHAN MARIA în calitate de **achizitor**, pe de o parte

**şi**

**S.C ..........................................**, cu sediul in ....................... ........................... , telefon/fax ........................ , număr de înmatriculare ........................ , cod fiscal ......................, cont .................................................................. deschis la Trezoreria ............................. reprezentat prin ......................................... , funcţia Administrator în calitate de **executant,** pe de alta parte.

***2. Definiţii***

2.1 - În prezentul contract următorii termeni vor fi interpretaţi astfel:

* + - 1. ***contract*** – reprezintă prezentul contract şi toate Anexele sale;
			2. ***achizitor şi executant*** - părţile contractante, aşa cum sunt acestea numite în prezentul contract;
			3. ***preţul contractului*** - preţul plătibil executantului de către achizitor, în baza contractului pentru îndeplinirea integrală şi corespunzătoare a tuturor obligaţiilor sale, asumate prin contract;
			4. ***amplasamentul lucrării*** *-* locul unde executantul execută lucrarea;
			5. ***forta majoră***- un eveniment mai presus de controlul părţilor, care nu se datorează greşelii sau vinei acestora, care nu putea fi prevazut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă.Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi.
			6. ***zi***- zi calendaristică; ***an*** - 365 zile.

**3. *Interpretare***

**3.1** În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

**3.2** Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

***Clauze obligatorii***

**4. *Obiectul principal al contractului***

4.1 - Executantul se obliga să execute ”***Instalare tâmplarii la pavilioanele din incinta Spitalului de Psihiatrie Tulghes”*** în conformitate cu obligaţiile asumate prin prezentul contract, oferta tehnica și devizul de lucrari.

**5. *Preţul contractului***

5.1 - Preţul convenit pentru îndeplinirea contractului, plătibil executantului de către achizitor, este de  **.............................. lei fara TVA**

**6. *Valoare totala contract***

6.1 – Valoarea totala a contractului fiind de  **............................... lei** fără TVA.

***7. Durata contractului***

7.1 – Durata contractului este ............................. de la încheierea prezentului contract.

*7.2.* – Contractul se considera finalizat la întocmirea şi admiterea procesului verbal de recepţie la terminarea lucrărilor

***8. Executarea contractului***

8.1 – Executarea contractului începe după predarea amplasamentului, după constituirea garanției de bună execuție și primirea ordinului de începere a lucrărilor din partea achizitorului.

***9. Documentele contractului***

9.1 - Documentele contractului sunt:

*- propunerea financiara*

*-liste cantități în baza cărora s-a ofertat*

*-graficul de execuție a lucrărilor*

*-documentația de atribuire*

**10*. Obligaţiile principale ale executantului***

10.1 **-** (1) Executantul are obligaţia de a executa şi finaliza lucrările precum şi de a remedia viciile ascunse, cu atenţia şi promptitudinea cuvenită, în concordanţă cu obligaţiile asumate prin contract, în limitele prevăzute de prezentul contract.

(2) Executantul are obligaţia de a supraveghea lucrările, de a asigura forţa de muncă, materialele, instalaţiile, echipamentele şi toate celelalte obiecte, fie de natură provizorie, fie definitive, cerute de şi pentru contract, în masura în care necesitatea asigurării acestora este prevăzută în contract sau se poate deduce în mod rezonabil din contract.

10.2 - Executantul are obligaţia de a prezenta achizitorului, înainte de începerea execuţiei lucrării, spre aprobare, graficul de execuție a lucrărilor, graficul de plăţi necesar execuţiei lucrărilor, în ordinea tehnologică de execuţie.

10.3. - (1) Executantul este pe deplin responsabil pentru conformitatea, stabilitatea şi siguranţa tuturor operaţiunilor executate pe şantier precum şi pentru procedeele de execuţie utilizate, cu respectarea prevederilor şi a reglementărilor legii privind calitatea în construcţii.

(2) Un exemplar din documentaţia predată, de către achizitor, executantului va fi ţinut de acesta în vederea consultării de către Inspecţia de Stat în Construcţii, Lucrări Publice, Urbanism şi Amenajarea Teritoriului, precum şi de către persoane autorizate de achizitor, la cererea acestora.

(3) Executantul nu va fi raspunzător pentru proiectul şi caietele de sarcini care nu au fost întocmite de el. Dacă, totuşi contractul prevede explicit ca o parte a lucrărilor permanente să fie proiectată de către executant, acesta va fi pe deplin responsabil pentru acea parte a lucrărilor. Executantul are insa obligatia de a notifica in termen de 48 de ore achizitorul despre toate erorile, omisiunile, viciile sau altele asemenea descoperite de el in documentatia tehnica de executie pe durata indeplinirii contractului.

(4) Executantul are obligaţia de a pune la dispoziţia achizitorului, la termenele precizate în anexele contractului, caietele de măsurători (ataşamentele) şi, după caz, în situaţiile convenite, desenele, calculele, verificările calculelor şi orice alte documente pe care executantul trebuie să le întocmească sau care sunt cerute de achizitor.

10.4 - (1) Executantul are obligaţia de a respecta şi executa dispoziţiile achizitorului în orice problemă, menţionată sau nu în contract, referitoare la lucrare. În cazul în care executantul consideră că dispoziţiile achizitorului sunt nejustificate sau inoportune, acesta are dreptul de a ridica obiecţii, în scris, fără ca obiecţiile respective să îl absolve de obligaţia de a executa dispoziţiile primite, cu excepţia cazului în care acestea contravin prevederilor legale.

(2) În cazul în care respectarea şi executarea dispoziţiilor prevăzute la alin.(1) determină dificultăţi în execuţie care generează costuri suplimentare, atunci aceste costuri vor fi acoperite pe cheltuiala achizitorului.

10.5 -(1) Executantul este responsabil de trasarea corectă a lucrărilor faţă de reperele date de achizitor precum şi de furnizarea tuturor echipamentelor, instrumentelor, dispozitivelor şi resurselor umane necesare îndeplinirii responsabilităţii respective.

(2) În cazul în care, pe parcursul execuţiei lucrărilor, survine o eroare în poziţia, cotele, dimensiunile sau aliniamentul oricărei părţi a lucrărilor, executantul are obligaţia de a rectifica eroarea constatată, pe cheltuiala sa, cu excepţia situaţiei în care eroarea respectivă este rezultatul datelor incorecte furnizate, în scris, de către proiectant. Pentru verificarea trasării de către proiectant, executantul are obligaţia de a proteja şi păstra cu grija toate reperele, bornele sau alte obiecte folosite la trasarea lucrărilor.

10.6 - Pe parcursul execuţiei lucrărilor şi a remedierii viciilor ascunse, executantul are obligaţia:

de a lua toate măsurile pentru asigurarea tuturor persoanelor a căror prezenţă pe şantier este autorizată şi de a menţine şantierul (atât timp cât acesta este sub controlul său) şi lucrările (atât timp cât acestea nu sunt finalizate şi ocupate de către achizitor) în starea de ordine necesară evitării oricărui pericol pentru respectivele persoane;

de a procura şi de a întreţine pe cheltuiala sa toate dispozitivele de iluminare, protecţie, îngrădire, alarmă şi pază, când şi unde sunt necesare sau au fost solicitate de către achizitor sau de către alte autorităţi competente, în scopul protejării lucrărilor sau al asigurării confortului riveranilor;

de a lua toate măsurile rezonabil necesare pentru a proteja mediul pe şi în afara şantierului şi pentru a evita orice pagubă sau neajuns provocate persoanelor, proprietăţilor publice sau altora, rezultate din poluare, zgomot sau alţi factori generaţi de metodele sale de lucru.

10.7 - Executantul este responsabil pentru menţinerea în bună stare a lucrărilor, materialelor, echipamentelor şi instalaţiilor care urmează a fi puse în operă de la data primirii ordinului de începere a lucrării până la data semnării procesului verbal de recepţie a lucrării.

10.8 - (1) Pe parcursul execuţiei lucrărilor şi a remedierii viciilor ascunse, executantul are obligaţia, în măsura permisă de respectarea prevederilor contractului, de a nu stânjeni inutil sau în mod abuziv:

 a) confortul riveranilor, sau

 b) căile de acces, prin folosirea şi ocuparea drumurilor şi căilor publice sau private care deservesc proprietăţile aflate în posesia achizitorului sau a oricarei alte persoane.

(2) Executantul va despăgubi achizitorul împotriva tuturor reclamaţiilor, acţiunilor în justiţie, daunelor-interese, costurilor, taxelor şi cheltuielilor indiferent de natura lor, rezultând din sau în legătură cu obligaţia prevăzută la alin.(1), pentru care responsabilitatea revine executantului.

10.9 - (1) Executantul are obligaţia de a utiliza în mod rezonabil drumurile sau podurile ce comunică cu sau sunt pe traseul şantierului şi de a preveni deteriorarea sau distrugerea acestora de către traficul propriu sau al oricăruia dintre subcontractanţii săi; executantul va selecta traseele, va alege şi va folosi vehiculele şi va limita şi repartiza încărcăturile, în aşa fel încât traficul suplimentar ce va rezulta în mod inevitabil din deplasarea materialelor, echipamentelor, instalaţiilor sau altora asemenea, de pe şi pe şantier, să fie limitat, în măsura în care este posibil, astfel încât să nu producă deteriorări sau distrugeri ale drumurilor şi podurilor respective.

(2) în cazul în care se produc deteriorări sau distrugeri ale oricărui pod sau drum care comunică cu/sau care se află pe traseul şantierului, datorită transportului materialelor, echipamentelor, instalaţiilor sau altora asemenea, executantul are obligaţia de a despăgubi achizitorul împotriva tuturor reclamaţiilor privind avarierea respectivelor poduri sau drumuri.

(3) Cu excepţia unor clauze contrare prevăzute în contract, executantul este responsabil şi va plăti consolidarea, modificarea sau îmbunătăţirea, în scopul facilitării transportului materialelor, echipamentelor, instalaţiilor sau altora asemenea, a oricăror drumuri sau poduri care comunică cu sau care se afla pe traseul şantierului.

10.10 - (1) Pe parcursul execuţiei lucrării, executantul are obligaţia:

de a evita, pe cât posibil, acumularea de obstacole inutile pe şantier;

de a depozita sau retrage orice utilaje, echipamente, instalatii, surplus de materiale;

de a aduna şi îndepărta de pe şantier dărâmăturile, molozul sau lucrările provizorii de orice fel, care nu mai sunt necesare.

de a lua toate măsurile necesare pentru ca în timpul execuției, apa meteorogică să nu pătrundă în podul clădirilor. Eventualele stricăciuni pricinuite de pătrunderea apei în podurile clădirilor vor fi remediate de executant pe propria cheltuială.

(2) Executantul are dreptul de a reţine pe şantier, până la sfârşitul perioadei de garanţie, numai acele materiale, echipamente, instalaţii sau lucrări provizorii, care îi sunt necesare în scopul îndeplinirii obligaţiilor sale în perioada de garanţie.

10.11 - Executantul răspunde, potrivit obligaţiilor care îi revin, pentru viciile ascunse ale construcţiei, ivite într-un interval de **24 de luni** de la recepţia la terminarea lucrării şi, după împlinirea acestui termen, pe toată durata de existenţă a construcţiei, pentru viciile structurii de rezistenţă, urmare a nerespectării proiectelor şi detaliilor de execuţie aferente execuţiei lucrării.

10.12 - Executantul se obligă de a despăgubi achizitorul împotriva oricăror:

reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătura cu execuţia lucrărilor sau încorporate în acestea; şi

daune-interese, costuri, taxe şi cheltuieli de orice natură, aferente;

cu excepţia situaţiei în care o astfel de încălcare rezultă din respectarea proiectului sau caietului de sarcini întocmit de către achizitor.

10.13 – Personalul executantului va avea calificarea, competenta si experienta corespunzatoare pentru domeniile respective de activitate. Persoana autorizata de achizitor poate solicita executantului sa inlature, sau sa dispuna a fi inlaturata orice persoana angajata pe santier, care:

- persista in purtate necorespunzatoare sau in lipsa de responsabilitate;

- indeplineste indatoririle sale cu incompetenta si neglijenta;

- nu respecta oricare din prevederile prezentului contract;

- persista intr-un comportament care pericliteaza siguranta si sanatatea sau protectia mediului.

10.14 – La sfarsitul executiei lucrarilor se vor prezenta achizitorului:

a) factura/-i fiscale;

b) situatii de lucrari;

c) procese verbale de receptie;

d) documente de calitate/conformitate si garantie pentru materialele puse in opera;

e) certificate de agrement tehnic, unde este cazul;

f) buletine de verificari, masuratori, incercari – inclusiv pentru materialele importate;

10.15 – Daca executantul constituie o asociere, un consortiu sau o alta grupare de doua sau mai multe persoane:

- aceste persoane vor fi considerate ca avand obligatii comune si individuale fata de achizitor pentru executarea contractului;

- aceste persoane vor notifica achizitorul cu privire la liderul lor care va avea autoritatea de executant pentru toti membrii asocierii; si

- executantul nu isi va modifica componenta sau statutul legal fara aprobarea prealabila a achizitorului.

10.16 Executantul se obligă să finalizeze lucrările până cel târziu la data de 12.04.2019.

***11. Obligaţiile achizitorului***

11.1 - La începerea lucrărilor achizitorul are obligaţia de a obţine toate autorizaţiile şi avizele necesare execuţiei lucrărilor.

11.2- (1) Achizitorul are obligaţia de a pune la dispoziţia executantului, fără plată, dacă nu s-a convenit altfel, următoarele:

amplasamentul lucrării, liber de orice sarcină;

suprafeţele de teren necesare pentru depozitare şi pentru organizarea de şantier;

căile de acces rutier şi racordurile de cale ferată (daca este necesar);

racordurile pentru utilităţi (apă, gaz, energie, canalizare etc.), până la limita amplasamentului şantierului.

11.3 - Achizitorul are obligaţia de a pune la dispoziţia executantului întreaga documentaţie necesară pentru execuţia lucrărilor contractate, fără plată, într-un exemplar, la termenele stabilite prin graficul de execuţie a lucrării.

11.4 - Achizitorul este responsabil pentru trasarea axelor principale, bornelor de referinţă, căilor de circulaţie şi a limitelor terenului pus la dispoziţia executantului precum şi pentru materializarea cotelor de nivel în imediata apropiere a terenului.

11.5 - Achizitorul are obligaţia de a examina şi măsura lucrările care devin ascunse în cel mult 5 zile de la notificarea executantului.

11.6 - Achizitorul este pe deplin responsabil de exactitatea documentelor şi a oricăror alte informaţii furnizate executantului precum şi pentru dispoziţiile şi livrările sale.

**12. *Sancţiuni pentru neîndeplinirea culpabilă a obligaţiilor***

12.1-În cazul în care, din vina sa exclusivă, executantul nu reuşeşte să-şi îndeplinească obligaţiile asumate prin contract, atunci achizitorul este îndreptăţit de a deduce din valoarea contractului dobanda legala penalizatoare prevazuta la art. 3 alin. (2’) din Ordonanta Guvernului nr. 13/2011 privind dobanda legala remuneratorie si penalizatoare pentru obligatii banesti, precum si pentru reglementarea unor masuri financiar- fiscale in domeniul bancar, aprobata prin legea 43/2012 cu modificarile si completarile ulterioare. În cazul în care executantul nu respectă termenul de executie are obligația de a plăti ca penalități 0,036% pe zi din valoarea lucrărilor neexecutate fără TVA. Penalitățile sunt stabilite conform art.3 din Ordonanța nr.13/2011.

12.2 **-** In cazul in care achizitorul, din vina sa exclusiva nu isi onoreaza obligatiile in termenul prevazut la art. 16.2 din contract, executantul are dreptul de a solicita plata dobanzii legale penalizatoare, aplicata la valoarea platii neefectuate, in conformitate cu prevederile art.4 din legea nr.72/2013 privind masurile pentru combaterea intarzierii in executarea obligatiilor de plata a unor sume de bani rezultand din contracte incheiate intre profesionisti si intre acestia si autoritati contractante. În cazul în care autoritatea contractantă nu achită facturile la termenul stabilit, aceasta are obligația de a plăti ca penalități 0,036% pe zi din suma neachitată. Penalitățile sunt stabilite conform art.3 din Ordonanța nr.13/2011. În cazul în care executantul îndeplinește defectuos obligațiile contractuale, are obligația de a plăti ca penalități 0,036% pe zi din valoarea lucrărilor executate defectuos, fără TVA, până la data remedierii deficiențelor constatate.

12.3 – Penalitatile datorate conform clauzelor 13.1 si 13.2 curg de drept din data scadentei obligatiilor asumate conform prezentului contract.

12.4 - Nerespectarea obligaţiilor asumate prin prezentul contract de către una dintre părti, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

12.5 - Achizitorul îşi rezervă dreptul de a renunţa oricând la contract, printr-o notificare scrisă adresată executantului fără nici o compensaţie, de la deschiderea falimentului impotriva acestuia in conditiile Legii nr. 85/2006 privind procedura insolventei, cu modificarile si completarile ulterioare, cu condiţia că această renunţare să nu prejudicieze sau să afecteze dreptul la acţiune sau despăgubire pentru executant. În acest caz, executantul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.

***Clauze specifice***

***13. Garanţia de bună execuţie a contractului***

13.1 - (1) Executantul se obligă să constituie garanţia de bună execuţie a contractului în cuantum de 10% din valoarea contractului fara TVA, în sumă de ........................ lei.

 - ( 2 ) Modalitatea de constituire a garantiei de buna executie, conform documentatiei de atribuire, prin virament bancar sau printr-un instrument de garantare emis în condițiile legii de o societate bancară sau de o societate de asigurări, care devine anexă la contract. Garanția de bună execuție se constituie în termen de 5 zile lucrătoare de la semnarea contractului, în procent de 10% din valoarea contractată fără TVA.

13.2 - Achizitorul se obligă să elibereze garanţia pentru participare şi să emită ordinul de începere a lucrărilor numai după ce executantul a făcut dovada constituirii garanţiei de bună execuţie**.**

13.3 - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă executantul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru executantului, precizând totodată obligaţiile care nu au fost respectate.

13.4 – Autoritatea contractantă are obligația de a elibera/restitui garanția de bună execuție după cum urmează:

a) 70% din valoarea garanției, în termen de 14 zile de la data încheierii procesului-verbal de recepție la terminarea lucrărilor, dacă nu a ridicat până la acea dată pretenții asupra ei, iar riscul pentru vicii ascunse este minim;

b) restul de 30% din valoarea garanției, la expirarea perioadei de garanție a lucrărilor executate, pe baza procesului-verbal de recepție finală.

13.5 - Garanţia tehnică este distinctă de garanţia de bună execuţie a contractului

***14.*** *Instalarea, organizarea, securitatea şi igiena şantierului*

14.1. Instalarea şantierului

14.1.1. Executantul achiziţionează pe cheltuiala şi riscul său terenurile de care ar putea avea nevoie pentru instalarea şantierului, în măsura în care cele care i-au fost puse la dispoziţie de achizitor nu sunt suficiente.

14.1.2. Executantul suportă toate schimbările referitoare la construirea şi întreţinerea instalaţiilor şantierului, cuprinzând căile de acces, drumurile de deservire care nu sunt deschise circulaţiei publice.

14.1.3. Executantul trebuie să afişeze la locul şantierului un panou care să conţină informaţiile prevăzute de legislaţie.

14.2. *Demolarea / demontare*

14.2.1. Executantul nu poate efectua actiunea de demolare din interiorul şantierului înainte de a notifica achizitorul. În privinţa selecţiei materialelor, executantul va respecta prevederile dispoziţiilor legislaţiei în domeniu referitoare la reutilizarea sau valorificarea materialelor provenite din demolare sau demontare.

* 1. *Gestiunea deşeurilor pe şantier*

Principii generale

a. Valorificarea sau eliminarea deşeurilor create prin lucrările, obiect al prezentului contract, intră în responsabilitatea executantului ca deţinător al deşeurilor pe durata execuţiei lucrărilor.

b.Executantul, rămâne producătorul deşeurilor sale în privinţa ambalajelor produselor pe care le foloseşte şi a celor rezultate din intervenţiile sale.

c. Executantul efectuează tranzacţiile, prevăzute în legislaţie cu privire la colectarea, transportul, depozitarea, eventuala evacuarea a deşeurilor rezultate ca urmare a lucrărilor ce fac obiectul prezentului contract, conform reglementărilor legale.

d. Pentru deşeurile periculoase, se vor utiliza formularele specifice legislaţiei în vigoare.

e. Înainte de începerea lucrărilor, achizitorul, transmite executantului, toate informaţiile pe care le consideră necesare pentru valorificarea şi eliminarea deşeurilor, conform prevederilor legale.

f. Executantul va lua permanent măsuri pentru îndepărtarea materialelor neimplicate în lucrări .

g. Pe măsură ce lucrările avansează, executantul va degaja amplasamentul pus la dispoziţie pentru execuţia lucrărilor, de deşeurile rezultate.

***15.*** ***Începerea şi execuţia lucrărilor***

15.1 - (1) Executantul are obligaţia de a începe lucrările în timpul cel mai scurt posibil, după constituirea garanției de bună execuție fara alt ordin de începere a lucrărilor din partea achizitorului.

***16. Întârzierea şi sistarea lucrărilor***

16.1 - În cazul în care:

volumul sau natura lucrărilor neprevăzute; sau

condiţiile climaterice excepţional de nefavorabile; sau

oricare alt motiv de întârziere care nu se datorează executantului şi nu a survenit prin încălcarea contractului de către acesta;

îndreptăţesc executantul de a solicita prelungirea termenului de execuţie a lucrărilor sau a oricărei părţi a acestora, atunci, prin consultare, părţile vor stabili:

orice prelungire a duratei de execuţie la care executantul are dreptul;

totalul cheltuielilor suplimentare, care se va adăuga la preţul contractului.

16.2. Achizitorul poate oricând dispune executantului, prin notificare prealabilă, suspendarea executării unei părţi sau a tuturor lucrărilor. Pe perioada suspendării, executantul are obligaţia de proteja, păstra şi asigura paza acelei părţi sau a tuturor lucrărilor împotriva deteriorării, pierderii sau degradărilor.

16.3. În cazul în care executantul va înregistra întârzieri şi/sau costuri suplimentare ca urmare a suspendării lucrărilor şi/sau ca rezultat al reluării acestora, executantul va transmite achizitorului o înştiinţare având dreptul, după caz :

a) la o prelungire a duratei de execuţie dacă terminarea lucrărilor este sau va fi întârziată, şi

b) la plata costurilor suplimentare, care vor fi incluse în preţul contractului.

16.4. Executantul nu va fi îndreptăţit la o prelungire a duratei de execuţie şi/sau la plata costurilor suplimentare astfel cum sunt prevăzute la art.16.6. dacă aceasta a survenit ca urmare a remedierii consecinţelor unor lucrări sau materiale necorespunzătoare sau a consecinţelor omisiunii executantului de a proteja, depozita sau asigura paza.

***17. Finalizarea si receptia lucrărilor***

17.1 - Ansamblul lucrărilor sau, dacă este cazul, oricare parte a lor, prevăzut a fi finalizat într-un termen stabilit prin graficul de execuţie, trebuie finalizat în termenul convenit, termen care se calculează de la data începerii lucrărilor.

17.2 - (1) La finalizarea lucrărilor, executantul are obligaţia de a notifica, în scris, achizitorului că sunt îndeplinite condiţiile de recepţie solicitând acestuia convocarea comisiei de recepţie.

(2) Pe baza situaţiilor de lucrări executate şi a constatărilor efectuate pe teren, achizitorul va aprecia dacă sunt întrunite condiţiile pentru a convoca comisia de recepţie. În cazul în care se constată ca sunt lipsuri sau deficienţe, acestea vor fi notificate executantului, stabilindu-se şi termenele pentru remediere şi finalizare. După constatarea remedierii tuturor lipsurilor şi deficienţelor, la o nouă solicitare a executantului, achizitorul va convoca comisia de recepţie.

17.3 - Comisia de recepţie are obligaţia de a constata stadiul îndeplinirii contractului prin corelarea prevederilor acestuia cu documentaţia de execuţie şi cu reglementările în vigoare. În funcţie de constatările făcute, achizitorul are dreptul de a aproba sau de a respinge recepţia.

17.4 - Recepţia nu se poate face pentru părţi ale lucrării.

17.5 - Recepţia lucrărilor şi a sectoarelor de lucrări.

1. Dacă lucrările sunt împărţite în sectoare, executantul poate solicita în mod similar, emiterea unui certificat de recepţie la terminarea lucrărilor pentru fiecare sector.

2. În termen de maxim 15 zile de la primirea înştiinţării de la executant, achizitorul :

a. va emite către executant, certificatul de recepţie la terminarea lucrărilor precizând data la care lucrările/sectorul, au fost terminate în conformitate cu prevederile contractului, cu excepţia unor lucrări minore rămase neexecutate şi a unor defecte care un afectează substanţial folosirea lucrărilor/sectorului în scopul prevăzut;

b. va respinge solicitarea prezentând justificări şi specificând lucrările necesare a fi executate de către executant, pentru a face posibilă remiterea certificatului de recepţie la terminarea lucrării; Executantul va termina aceste lucrări înainte de a transmite o nouă înştiinţare.

3. Procedurile pentru recepţia lucrărilor şi a sectoarelor de lucrări se vor completa cu cerinţele legilslaţiei în vigoare referitoare la recepţie.

17.6. *Testele la terminarea lucrărilor*

17.6.1. Înainte de începerea testelor la terminarea lucrărilor, executantul va transmite achizitorului documentele conforme cu execuţia şi manualele de exploatare şi întreţinere astfel încât achizitorul să poată exploata, întreţine, demonta, reasambla, ajusta şi repara această parte a lucărilor.

17.6.2. O astfel de parte nu va fi considerată a fi terminată în scopul recepţiei potrivit prevederilor contractuale până când aceste documente nu vor fi trimise achizitorului.

17.6.3. Achizitorul :

a) va efectua testele în conformitate cu manualele pentru exploatare şi întreţinere furnizate de către executant şi orice îndrumare pe care acesta este solicitat să o asigure pe parcursul acestor teste;

b) va efectua testele în prezenţa personalului executantului.

17.6.4. Testele la terminarea lucrărilor vor fi efectuate după recepţia de către achizitor a lucrărilor sau a sectoarelor de lucrări. Achizitorul va înştiinţa executantul cu 5 zile înainte de data în care vor fi efectuate testele. Cu excepţia cazurilor în care s-a convenit altfel, aceste teste vor fi efectuate în termen de 5 zile după această dată, în ziua sau zilele stabilite de către achizitor.

17.6.5. Dacă executantul nu se prezintă la data şi locul stabilit, achizitorul poate începe efectuarea testelor, care se vor considera a fi efectuate în prezenţa executantului, iar acesta va accepta rezultatele ca fiind corecte.

***18. Perioada de garanţie acordată lucrărilor***

18.1 - Perioada de garanţie acordata lucrarilor este cea stabilita in caietul de sarcini si declarata in propunerea tehnica, astfel:

- garantia acordata lucrarilor executate – 24 luni calendaristice de la data data semnării procesului verbal de recepţie la terminarea lucrărilor, precum şi după împlinirea acestui termen, pe toată durata de existenţă a construcţiei, pentru viciile structurii de rezistenţă rezultate din nerespectarea normelor de execuţie.

18.2 - (1) În perioada de garanţie, executantul are obligaţia, în urma dispoziţiei date de achizitor, de a executa toate lucrările de modificare, reconstrucţie şi remediere a viciilor, contracţiilor şi altor defecte a căror cauză este nerespectarea clauzelor contractuale.

(2) Executantul are obligaţia de a executa toate activităţile prevăzute la alin.(1), pe cheltuiala proprie, în cazul în care ele sunt necesare datorită:

utilizării de materiale, de instalaţii sau a unei manopere neconforme cu prevederile contractului; sau

unui viciu de concepţie, acolo unde executantul este responsabil de proiectarea unei parţi a lucrărilor; sau

neglijenţei sau neîndeplinirii de catre executant a oricăreia dintre obligaţiile explicite sau implicite care îi revin în baza contractului.

18.3 –In cazul în care executantul nu executălucrările prevazute la clauza 19.2, alin.(2), achizitorul este îndreptăţit să angajeze şi să plătească alte persoane care să le execute. Cheltuielile aferente acestor lucrări vor fi recuperate de către achizitor de la executant sau reţinute din sumele cuvenite acestuia.

18.4 – Executantul are obligatia de a se prezenta la interventie in perioada de garantie in termen de 2 zile calendaristice, in caz contrar achizitorul este indreptatit a solicita ca penalitati o sumă echivalentă cu 0,03% din garanția de bună execuție constituită pentru fiecare ora de întârziere, până la îndeplinirea efectivă a obligaţiilor.

***19. Modalităţi de plată***

19.1 - Achizitorul are obligaţia de a efectua plata către executant în termen de 60 de zile calendaristice (conform art. 6 alineat 4) din Legea 72/2013) de la data emiterii facturii la autoritatea contractanta pentru lucrarile executate, conditionat de confirmarea situatiilor de lucrari prezentate de catre reprezentantul autorizat de autoritatea contractanta, si de limita creditelor bugetare aprobate si deschise cu aceasta destinatie. Situaţiile de lucrari se confirmă în termen de maxim 10 zile.

19.2 - Contractul nu va fi considerat terminat pâna când procesul-verbal de recepţie finală nu va fi semnat de comisia de recepţie, care confirmă că lucrările au fost executate conform contractului. Recepţia finală va fi efectuată conform prevederilor legale, după expirarea perioadei de garanţie. Plata ultimelor sume datorate executantului, pentru lucrările executate, nu va fi condiţionată de eliberarea certificatului de recepţie finală.

***20. Ajustarea preţului contractului***

20.1 – Pentru lucrările executate, plăţile datorate de achizitor executantului sunt cele declarate în propunerea financiară, anexă la prezentul contract. **Prețurile nu se ajustează.** Eventuale suplimentari sunt condiționate de necesitatea executării unor lucrări ce nu au putut fi prevazute și necuprinse in proiectul inițial și existența resurselor financiare, prin act adițional de suplimentare a contractului inițial.

***21. Amendamente***

21.1 -Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

***22. Subcontractanţi***

22.1 - Executantul are obligaţia de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

22.2 - (1) Executantul are obligaţia de a prezenta la încheierea contractului, toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

22.3 - (1) Executantul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de executant de modul în care îşi îndeplineşte partea sa din contract.

(3)Executantulare dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

22.4 - Executantul poate schimba oricare subcontractant numai dacă acesta nu şi-a îndeplinit partea sa din contract sau şi-a îndeplinit-o necorespunzător. Schimbarea subcontractantului nu va modifica preţul contractului şi nu se va efectua decât după notificarea achizitorului şi primirea aprobării din partea acestuia.

22.5 - Executantul nu are dreptul de a înlocui subcontractanţii nominalizaţi în cazul în care înlocuirea acestora conduce la modificarea propunerii tehnice sau financiare, anexă la prezentul contract.

22.6- Executantul va răspunde pentru actele şi faptele subcontractantilor săi şi ale experţilor, agenţilor, salariaţilor acestora, ca şi cum ar fi actele sau faptele sale. Acceptarea de către achizitor a subcontractării oricărei părţi a prezentului contract nu va elibera executantul de niciuna dintre obligaţiile sale din prezentul contract.

22.7- Niciun contract de subcontractare nu va crea raporturi contractuale între subcontractant şi achizitor.

***27. Încetarea şi rezilierea contractului***

27.1.- Prezentul contract va înceta automat dacă în termen 10 zile de la data emiterii ordinului administrativ de începere, executantul nu a demarat execuţia contractului în cauză.

27.2- Prezentul contract va înceta automat dacă nu a generat nicio plată într-o perioadă 120 zile de la semnarea sa de către părţi. Încetarea va opera de plin drept, fără necesitatea vreunei formalităţi sau intervenţia autorităţilor sau a instanţei de judecată .

27.8- Oricare dintre părţi încalcă prevederile Contractului prin neîndeplinirea unei/unor obligaţii care îi revin potrivit acestuia, partea prejudiciată prin încălcare (după caz, Achizitorul sau executantul) va fi îndreptăţită la următoarele remedii:

a) despăgubiri; şi/sau

b) rezilierea Contractului

27.9- Despăgubirile pot fi:

a) Despăgubiri Generale; sau

b) Penalităţi contractuale.

27.10- În orice situaţie în care Achizitorul este îndreptăţit la despăgubiri, poate reţine aceste despăgubiri din orice sume datorate executantului sau poate executa garanţia de bună execuţie, în conformitate cu prevederile art.14.

27.11– După rezilierea contractului, achizitorul poate decide continuarea execuţiei lucrărilor cu respectarea prevederilor legale privind achiziţiile publice.-

***28. Soluţionarea litigiilor***

28.1 - Achizitorul şi executantul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

28.2 - Dacă, după 15 zile de la începerea acestor tratative neoficiale, achizitorul şi executantul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecatoreşti competente in a caror raza teritoriala se afla sediul achizitorului.

***29. Limba care guvernează contractul***

29.1 - Limba care guvernează contractul este limba română.

***30. Comunicari***

30.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

30.2 - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

***31. Legea aplicabilă contractului***

31.1 - Contractul va fi interpretat conform legilor din România.

Părţile au înţeles să încheie, le sediul achizitorului, azi ............................. prezentul contract în două exemplare, câte unul pentru fiecare parte.

 Achizitor Executant

SPITALUL DE PSIHIATRIE TULGHES S.C. .......................................... SRL

MANAGER

Dir. Financiar – Contabil

Sef Birou Administrativ

Comp. Achiziții Publice, Contractare

Întocmit/Consilier Juridic